ສຫລ ຂໍໃຫ້ປະເທດອາຊ່ຽນຫລຸດສາຍ ສໍາພັນການທູດ ກັບເກົາຫລີເໜືອ ລົງ
ສະຫະລັດ ​ຂໍ​ໃຫ້​ກຸ່ມ​ດັ່ງກ່າວ​ເວົ້າ​ເປັນສຽງດຽວ ກັນ​​ໃນ​ການຢັບຢັ້ງການ​ເສີມ​ຂະະຫຍາຍ​ການ​ຜະລິດ​ອາວຸດ​ນີວ​ເຄລຍ ​​ແລະ​ລູກສອນ​​ໄຟຂີ​ປະ​ນາ​ວຸດ ຂອງ​ເກົາຫລີ​ເໜືອ.
ສະຫະລັດລະດົມບັນດາປະເທດໃນຂົງເຂດເອເຊຍຕາເວັນອອກສຽງໃຕ້ໃຫ້ສະໜັບ ສະໜຸນແນວທາງຂອງນະຄອນວໍຊິງຕັນໃນການແກ້ໄຂການນາບຂູ່ຂອງເກົາຫລີເໜືອ ແລະໃຫ້ປະຕິບັດຕາມຫລັກການຕ່າງໆ ລວມທັງເສລີພາບໃນການເດີນເຮືອຢູ່ໃນ ທະເລຈີນໃຕ້ ຢູ່ໃນກອງປະຊຸມກັບທັງໝົດ 10 ປະເທດອາຊ່ຽນ ທີ່ຈັດຂຶ້ນໃນວັນພະຫັດວານນີ້, ທ່ານ Rex Tillerson ລັດຖະມົນຕີກະຊວງການຕ່າງປະເທດຂອງສະຫະລັດ ໄດ້ຂໍໃຫ້ກຸ່ມ ດັ່ງກ່າວເວົ້າເປັນສຽງດຽວ ກັນ ໃນການຢັບຢັ້ງການເສີມຂະະຫຍາຍການຜະລິດອາວຸດ ນີວເຄລຍ ແລະລູກສອນໄຟຂີປະນາວຸດ ຂອງເກົາຫລີເໜືອ ທ່ານ Patrick Murphy, ລັດຖະມົນຕີຊ່ວຍວ່າການຕ່າງປະເທດຂອງສະຫະລັດ ຮັບ ຜິດຊອບວຽກງານຂົງເຂດເອເຊຍຕາເວັນອອກສຽງໃຕ້ ກ່າວໃນການລາຍງານຫຍໍ້ທາງໂທລະສັບ ໃນວັນພະຫັດວານນີ້ວ່າ "Very specifically, ສະຫະລັດຂໍຮ້ອງແບບພິເສດ ທີ່ສຸດ ໃຫ້ບັນດາປະເທດຕ່າງໆ ລວມທັງປະເທດພາຄີຂອງພວກເຮົາຢູ່ໃນອາຊ່ຽນພະ ຍາຍາມບໍ່ໃຫ້ເກົາຫລີເໜືອ ມີກະແສລາຍຮັບຢ່າງສະໝໍ່າສະເໝີຈາກປະເທດໃນຂົງເຂດ ແລະໃຫ້ທວນຄືນການພົວພັນທາງການທູດກັບປະເທດດັ່ງກ່າວໃຫ້ມັນລົດໜ້ອຍຖອຍລົງ " ທ່ານກ່າວເພີ້ມອີກວ່າ: "ທັງນີ້ກໍເພື່ອບໍ່ໃຫ້ເກົາຫລີເໜືອໃຊ້ຜົນປະໂຫຍດຈາກສາຍເສັ້ນທາງການທູດດັ່ງກ່າວ ໄປບັນລຸ ຄວາມມຸ້ງຫວັງໃນການຜະລິດອາວຸດນີວເຄລຍ ແລະລູກສອນໄຟຂີປະນາວຸດ " ສະມາຊິກຂອງກຸ່ມອາຊຽ່ນທຸກປະເທດແມ່ນມີສາຍສໍາພັນທາງການທູດກັບເກົາຫລີເໜືອ ແປດປະເທດໃນນັ້ນແມ່ນມີສະຖານທູດເກົາຫລີເໜືອຢູ່ໃນປະເທດຂອງຕົນ ແລະ 5 ປະ ເທດໃນນັ້ນ ແມ່ນມີສະຖານທູດຂອງຕົນຢູ່ໃນນະຄອນພຽງຢາງ ລັດຖະບານນະຄອນວໍຊິງຕັນເວົ້າວ່າ ກຸ່ມປະເທດໃນເຂດເອເຊຍຕາເວັນອອກສຽງໃຕ້ ຕ່າງກໍມີ ຄວາມເປັນຫ່ວງເຊັ່ນກັນກ່ຽວກັບການເກາະຜິດຂອງເກົາຫລີເໜືອ ທີ່ເປັນການ ນາບຂູ່ຕໍ່ສະຖຽນລະພາບ ແລະສັນຕິພາບຢູ່ໃນພາກພື້ນເອເຊຍປາຊີຟິກແລະໃນ ທົ່ວໂລກ ທ່ານ Murphy ກ່າວເພີ້ມອີກວ່າ ບາງປະເທດກໍໄດ້ເວົ້າກັບສະຫະລັດວ່າ "ພວກເຂົາ ເຈົ້າກໍາລັງເອົາມາດຕະການ ແລະບາດກ້າວ ເພື່ອທົບທວນຄືນເບິ່ງຂະໜາດຂອງການ ມີຜູ້ຕາງໜ້າ ທາງການທູດຂອງເກົາຫລີເໜືອ ຢູ່ໃນແຕ່ລະປະເທດ, ການເຄື່ອນໄຫວຂອງ ເຂົາເຈົ້າ, ການເຮັດທຸລະກິດ ທີ່ດໍາເນີນໄປແບບປິດລັບຢູ່ພາຍໃຕ້ສະຖານະພາບຂອງ ການທູດຢູ່ໃນເວລານີ້ "